วิเคราะห์ตลาดภาคบ่าย – บล.เอเอสแอล
วิเคราะห์ตลาดภาคบ่าย - บล.เอเอสแอล
11 ต.ค. 2559

วิเคราะห์ตลาดภาคบ่าย
 
ภาครวมตลาดภาคเช้า
SET Index ปิดภาคเช้า 1,459.08 (+2.06 จุด, +0.14%) กรอบ 1,467-1,454 จุด มูลค่าการซื้อขาย 25,280 ลบ. เรียงลำดับมูลค่าการซื้อขายรายกลุ่ม ENERG BANK TRANS ICT COMM CONMAT PROP HELTH ตามลำดับ.  ตลาดภูมิภาค [Hang Seng -1.36%][KOSPI -1.10%][ChinaA50 -0.10%][TAIEX -0.65%]
[ติดตาม]-
(-) จับตา “เยลเลน” กล่าวสุนทรพจน์ที่บอสตันศุกร์นี้ นักลงทุนจับสัญญาณขึ้นดอกเบี้ย
ประธานธนาคารกลางสหรัฐ (เฟด) จะขึ้นกล่าวสุนทรพจน์ในการประชุมเศรษฐกิจครั้งที่ 60 ของเฟดสาขาบอสตัน ในวันศุกร์ที่ 14 ต.ค.นี้ตามเวลาสหรัฐ โดยการประชุมดังกล่าวจัดขึ้นภายใต้หัวข้อ “The Elusive Recovery” ทั้งนี้ ตลาดการเงินจับตาถ้อยแถลงของนางเยลเลนอย่างใกล้ชิด เพื่อจับความเคลื่อนไหวว่าประธานเฟดจะส่งสัญญาณเรื่องการปรับขึ้นอัตราดอกเบี้ยในปีนี้หรือไม่ สำหรับถ้อยแถลงครั้งหลังสุดของนางเยลเลนนั้น เป็นการแถลงต่อคณะกรรมาธิการบริการการเงินประจำสภาผู้แทนราษฎรสหรัฐเมื่อวันพุธที่ 28 ก.ย.ที่ผ่านมา โดยนางเยลเลนกล่าวว่า การปรับขึ้นอัตราดอกเบี้ยในปีนี้ถือเป็นเรื่องเหมาะสม หากเศรษฐกิจยังคงเดินหน้าต่อไปในระดับปัจจุบัน พร้อมกับแสดงมุมมองที่เป็นบวกต่อตลาดแรงงาน
 
IMPACT (+) PTT U PTTEP PTTGC BDMS BJC DELTA KBANK TOP CPF BAY SPRC PTG IRPC DTAC CENTEL BIGC
IMPACT (-) AOT SCC CPN ADVANC BBL ROBINS BH TCAP RAM BTS MINT GLOBAL GLOW INTUCH KTC
 
แนวโน้มตลาดและหุ้นเทคนิคที่น่าสนใจ
SET Index ปิดภาคเช้า 1,459.08 จุด
มีแรงซื้อเข้ามาบางส่วนเท่านั้น
SET index มีแรงเทขายหนักเมื่อวานนี้และช่วงเช้าวันนี้มีแรงซื้อเข้ามาบางส่วนเท่านั้น ภาพรวมตลาดแบบนี้เราเน้นซื้อเก็งกำไรระยะสั้นเท่านั้น มองกรอบแนวต้านหลักคือ 1,464 และ 1,477 จุด แนวรับระยะสั้นไม่ควรหลุด 1,452 จุดลงมา
 
IRPC (ราคาปิดภาคเช้า 4.94 บาท)
Rebound ต่อเนื่อง ยังมีมุมมองบวก
IRPC Rebound ต่อเนื่อง และแท่งเทียนยังมีมุมมองบวกจากที่แนะนำเมื่อวานนี้ ยังแนะนำซื้อเก็งกำไรแนวรับระหว่างวัน 4.88 โดยมีโอกาสทดสอบแนวต้านที่ระดับ 5 บาท เป็นแนวต้านจิตวิทยาเป็นหลัก ตัดขาดทุนหากหลุดแนวรับ 4.80 บาทลงมา
 
SPRC (ราคาปิดภาคเช้า 12.40 บาท)
ปรับตัวขึ้นต่อแบบ V-Shape
SPRC ช่วงเช้าปรับตัวยืนเหนือแนวรับ 12.20 บาทมาได้เป็นสัญญาณซื้อต่อเนื่อง แนวโน้มปรับตัวขึ้นแบบ V-Shape จากแรงขายเกี่ยวเนื่องกับตลาดวานนี้ แนวต้านและราคาเป้าหมายอยู่ที่ 13.00 บาท ตาดขาดทุนหากหลุด 12.00 บาท